Matovič, Igor, poslanec NR SR (2024-01-24):
Čiže dobrý večer, kolegovia, kolegyne, chcem na úvod povedať, že podržtaška alebo sluha mafie Peter Pellegrini, urobil presne to, čo od neho hlavný šéf slovenskej politickej mafie chcel cez víkend, a síce podržtaška sa ešte cez víkend trošku metala, ale nakoniec hlavný šéf stlačil tam, kde mal stlačiť, pohrozil a podržtaška urobila presne to, čo si mafia praje. Tak ako Peter Pellegrini 19 rokov verne slúžil mafii a začínal jako poslanecký asistent a potom poslanec, ktorý nosil tie najpodlejšie pozmeňujúce návrhy narýchlo, na samý koniec výborov, kedy presadzoval záujem oligarchie a slovenských zbohatlíkov, tak napríklad aj pri mýtnom tendri, tak dnes presadzuje záujem mafiánov, ktorí vo veľkom rozkrádali Slovensko, a chce im zabezpečiť, aby v skrátenom legislatívnom konaní všetci si sami sebe nadelili amnestiu, a takýmto spôsobom, aby bol konečne pokoj. Myslím si, že také heslo má tuším ten prezidentský kandidát, že aby na Slovensku bol konečne pokoj. Aby konečne bol pokoj od spravodlivosti, aby konečne bol pokoj od nejakých otravných vyšetrovateľov, prokurátorov, sudcov, ktorí si tu dovolili za posledné tri roky od predošlých volieb vyvodzovať zodpovednosť za zločiny, ktoré Podržtaška s Ficom a s ich prískočnými pomocníkmi v ostatných mafiánskych politických stranách páchali. Na druhej strane si myslím, že sa tu väčšinou v tých vystúpeniach, kolegovia, prepáčte mýlite. Vy tu obviňujete Fica, že Fico tu niečo chce. Jediný človek, ktorý tu môže rozhodnúť a mohol rozhodnúť hneď po voľbách, ale aj v podstate rozhoduje aj dnes, či mafii bude udelená amnestia, hromadná amnestia za zločiny, ktoré tu páchala, za hromadné okrádanie voličov týchto politických strán, samozrejme, lebo teda to, keď okrádate voličov, tak si nevyberáte, ktorých okradnete, takže oni si okrádali aj svojich vlastných – a tým voličom to zrejme aj dobre robí – tak jediný človek, ktorý tu rozhodol, že tej mafii dá zelenú, sedzí... sedí za mnou tak asi dva-tri rady, keď teda sa medzičasom niekam neskryl, aby ho nebolo vidieť na kamerách. Peter Pellegrini, prezidentský kandidát, ten rozhoduje, či mafii bude nadelená amnestia, nie Robert Fico. Robert Fico by si mohol tam vychlastať aj desať litrov koňaku, ak by si Pellegrini povedal, že mafii amnestiu nedovolí udeliť. Čiže upriamte, prosím vás, pozornosť aj v nasledujúcich debatách na konkrétneho páchateľa, ktorý bude zodpovedný za to, že mafia na Slovensku dostane hromadnú amnestiu. Koľko tu bolo rečí, keď svojho času Václav Havel dal amnestiu zločincom, áno, mnohým, ktorí boli vtedy v base, nevyberajúc si možno v pocite takej eufórie zo znovunadobudnutej slobody. Vtedy to podľa mňa bolo, ale niečo iné. Toto je vedomé konanie proti spravodlivosti. Vtedy to možno bola zbrklosť. Toto je ale vedomý atentát na spravodlivosť a strojca tejto, alebo ten, ktorý to dokoná, ten, ktorý má ten červený kufríček a to červené tlačítko, sa nevolá Robert Fico, volá sa Peter Pellegrini, a vitajte v banánovej republike, prezidentský to kandidát v nasledujúcich prezidentských voľbách. Predstavte si tú absurdnosť, alebo ak by ste čítali niekedy, že existuje krajina niekde v srdci demokratickej Európy a že v tej krajine svojho času bol nejaký štátny tajomník na ministerstve financií a zobral úplatok podľa dvoch svedkov 150-tisíc eur, aby následne zabezpečil, aby sa kúpil taký hračkársky – doslova musím povedať, že hračkársky softvér z pohľadu štátu – za 15,4 mil. eur. Softvér na virtuálnu registračnú pokladňu, aby tí, ktorí nemajú normálnu pokladňu, aby si to teda mohli na diaľku nabločkovať a zaúčtovať tú svoju tržbu. Zobral úplatok 150-tisíc. A počítajte so mnou, 150-tisíc a 15 mil., to je stokrát viac? Stokrát viac nechal zaplatiť za softvér za virtuálnu registračnú pokladňu. Keď som sa stal ministrom financií, prišli za mnou ľudia z Finančnej správy a hovoria, že oni tým výpalníkom odmietajú platiť dva milióny za údržbu toho softvéru, že si pýtajú dva milióny a podľa nich to jednoducho nie je hodné ani pár desaťtisíc, to, čo, to čo vlastne by chceli. A že oni si trúfajú, že keď im dám na to zelenú, za pár desiatok tisíc to celé na novo nakódiť a urobiť ten softvér, za ktorý tento páchateľ za mnou nechal zaplatiť zo spoločného účtu všetkých voličov a všetkých občanov Slovenskej republiky 15,4 mil. eur, že oni to urobia za pár desiatok tisíc. Nakoniec to tí chalani, interní zamestnanci finančnej správy urobili za 28-tisíc. A tu je pes zakopaný. Tu je ten kľúčový dôvod, prečo ten človek, ktorý sa tvári, že by mal byť tým etalónom spravodlivosti a stáť na piedestáli a mal by byť prezidentom Slovenskej republiky, prečo on má taký strašný zo súčasného znenia Trestného zákona, lebo on toho Výboha naveky neudrží v tom Dubaji a aj tomu Výbohovi raz by došli nervy a povedal by si, že no dobre, tak sa nejako dohodneme. Cez Výboha zobral úplatok 150-tisíc súčasný predseda parlamentu Národnej rady, súčasný kandidát na prezidenta. Zatiaľ ho držal tri a pol roka zaparkovaného v Dubaji, aby sa náhodou nepriblížil na súdne konanie na Slovensko a nemohol svedčiť v tejto veci. Ale keďže pánovi Výbohovi, takisto slušne to nakradnutému človeku, alebo človeku, ktorý teda slušne si z spoločných peňazí nakradol, sa už nejako zunuje... prepáčte, čas, aha... už by sa aj chcel z toho Dubaja na Slovensko niekedy prísť a nechodiť teda jako nejaký vagabund, ale chcel by znova prísť ako počestný to podnikateľ a ukázať sa tu, tak tento sluha mafie mu vybaví cez parlament, ktorý by mal strážiť spravodlivosť, mu vybaví beztrestnosť, vybaví amnestiu, vybaví Výbohovi. A keď bude mať Výboh beztrestnosť, už predsa Výboh z vďačnosti nebude svedčiť voči Pellegrinimu, ktorému tých 150-tisíc v škatuli od šampanského krista odovzdal. A takto krásne si tu my žijeme. Tak jak som dal tú otázku na začiatok, si predstavte, že by ste toto čítali o ktorejkoľvek členskej krajine Európskej únie, čo by ste si o tej krajine mysleli. Že zločinci, ktorí vo veľkom rozkrádali naše spoločné, a napríklad ako Pellegrini kúpil jeden softvér 550-krát drahšie, ako bol hodný, čiže 15,4 mil. voči 28-tisíc, za čo sme to naprogramovali, takže títo ľudia si jednoducho ovládnu parlament, zblbnú ľudí, samozrejme, predtým, jako sa do toho parlamentu dostanú, naklamú hory-doly, ako napríklad Pellegrini o mojej manželke, že teda z nakradnutých niekde peňazí si tam postavila kaštieľ v Turčianskej Štiavničke. A keď som mu po voľbách v diskusnej relácii povedal, že by sa tej poctivej, obyčajnej žene mohol ospravedlniť, že takto ju zneužil podlo dva dni pred voľbami na to, aby oblbol Slovensko, aby burcoval závisť a nenávisť a na týchto emóciách si ukul svoj vlastný prospech, tak sa mi smial do očí. Takýto bezcharakter teraz panuje tejto sále zákonnosti, takýto bezcharakter teraz bude rozhodovať o tom, že mafiánom bude nadelená amnestia, a takýto bezcharakter teraz hoci v nedeľu povie, že to neurobí, bez problémov v stredu večer pod rúškom tmy príde s návrhom, bude sa rokovať proti noci. A ja ten bezcharakter toho zlodeja, ktorý za mnou stojí, chcem upozorniť na jedno, že týmto konaním nám opozičným poslancom bere právo na to, aby sme si vypočuli príspevky ostatných opozičných poslancov. Nie je v našich fyzických schopnostiach, aby sme počúvali príspevky 24 hodín denne, ale ja ich počuť chcem a mnohí moji kolegovia ich počuť chcú. Padajú tam argumenty, padajú tam dôvody, padajú tam zdôvodnenia, prečo ten návrh zákona je alebo nie je dobrý, a my ako poslanci máme právo si tieto argumenty vypočuť, a práve preto je postavený rokovací poriadok tak, že má normálny rokovací čas, aby sme sa ako ľudia mohli v noci vyspať, a na druhý deň znova počúvať argumenty svojich kolegov, a chcem preto tú podržtašku mafie upozorniť, že tým, čo spravil, nám dal len ďalší argument na Ústavný súd, aby sme si mohli hájiť svoje práva. My máme právo na to, aby sme poznali argumenty svojich kolegov, ale keď nám mafia zoberie právo sa vyspať, my nemáme možnosť nespať, a tým právom, tým pádom nemôžme počuť to, čo naši kolegovia hovoria, a nemôžme sa tak pri našom hlasovaní a našej poslaneckej činnosti pri zastupovaní ľudí rozhodnúť s plným vedomím a svedomím so všetkými argumentami, ktoré v tejto sále padli. Hanba, Peter Pellegrini, hanba, mafián a zlodej, ktorý zneužíva svoju moc na to, aby si v prvom rade samému sebe a svojim poskokom nadelil amnestiu za to, že rozkrádali naše spoločné, že okrádali dôchodcov a rodiny s deťmi. (Potlesk.)